पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में कोरोना के बढ़ते संक्रमण और बढ़ती एक्टिव केस की संख्या को देखते हुए राजस्थान मानवाधिकार आयोग के अध्यक्ष जस्टिस जीके व्यास ने प्रधानमंत्री नरेंद्र मोदी को पत्र लिखकर प्रदेश में ऑक्सीजन, रेमडेसिविर इंजेक्शन एवं वैक्सीन की समुचित आपूर्ति करने का आग्रह किया है। न्यायाधिपति जीके व्यास ने केंद्र सरकार को अनुरोध किया कि प्रदेश में कोरोना की स्थिति भयावह हो गई है।
राज्य के मुख्यमंत्री एवं सभी अधिकारी संसाधनों की उपलब्धता के अनुरूप पूरी व्यवस्था कर रहे हैं, लेकिन ऑक्सीजन एवं दवाइयों की कमी के कारण लोगों को समुचित उपचार उपलब्ध करवाने में परेशानी का सामना करना पड़ रहा है। समय पर ऑक्सीजन नहीं मिलने पर लोगों के जीवन को खतरा बना रहता है।
नागरिकों की रक्षा करना केंद्र एवं राज्य सरकारों की साझी जिम्मेदारी है। प्रदेश की जनसंख्या को देखते हुए वर्तमान में उपलब्ध संसाधन पर्याप्त नहीं हैं। राज्य सरकार पूरी तरह अपना दायित्व निभा रही है तथा समय-समय पर केंद्र से ऑक्सीजन, वैक्सीन और इंजेक्शन की मांग कर रही है, लेकिन केंद्र सरकार से आपूर्ति कोरोना मरीजों के अनुपात में नहीं हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn